“รพ.ธนบุรี” ผนึกนิตยสารชีวจิต จัดกิจกรรม Happy Life by ชีวจิต Season 7
"รพ.ธนบุรี" ผนึกนิตยสารชีวจิต จัดกิจกรรม Happy Life by ชีวจิต Season 7 ณ ห้องประชุมอินทนิล ชั้น 6 โรงพยาบาลธนบุรี พร้อมรับคูปองตรวจรักษาที่ศูนย์หัวใจ
1 ต.ค. 2562

โรงพยาบาลธนบุรี ในเครือ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG ร่วมกับ นิตยสารชีวจิต เอาใจคนรักสุขภาพอย่างต่อเนื่อง จัดกิจกรรม Happy Life by ชีวจิต Season 7 พบกับสาระความรู้การดูแลสุขภาพให้ห่างไกลจากโรคหัวใจ ในหัวข้อ “BE A HEART HERO” โดย นพ.ประดิษฐ์ ปัญจวีณิน แพทย์ด้านโรคหัวใจ โรงพยาบาลธนบุรี เทคนิคการสร้างเสริมสุขภาพที่ดีจากภายในด้วยการทานอาหารที่มีประโยชน์ในหัวข้อ “แผนการกิน ดูแลหัวใจ เหมาะกับไลฟ์สไตล์ทุกช่วงวัย” 
โดย คุณผึ้ง – อุรารักษ์ จันทิมา นักกำหนดอาหารจากสถาบันโภชนการ มหาวิทยาลัยมหิดล กิจกรรมออกกำลังกาย กับครูกาญจน์ที่มาแนะนำท่าออกกำลังกาย ให้ผู้เข้าร่วมงานสามารถทำตามและนำกลับไปสร้างเสริมความแข็งแรงให้กับร่างกายได้ง่ายๆ และยังมีเรื่องราวดีๆ จาก คุณพศิน อินทรวงค์ มาสนทนาเพื่อพัฒนาจิต ปรับความคิด เคลียร์ทุกข์ เพิ่มสุขด้วยการเปลี่ยนมุมมอง พบกับกิจกรรมครบทั้งสุขภาพกายและใจ ได้ ในวันเสาร์ที่ 28 กันยายน 2562 เวลา 09.30-15.00 น. ณ ห้องประชุมอินทนิล ชั้น 6 โรงพยาบาลธนบุรี พร้อมรับคูปองตรวจรักษาที่ศูนย์หัวใจ